ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ 63 ሚኢታዊት ብኮቪድ-19 ዝተሓዙ ዘለው ሰባት ምልክት ኣየርኣዩን 20 ጥቅምቲ 2020 ምንጪ ስእሊ, NurPhoto ኣብ ኢትዮጵያ፡ ኣብዚ ሕጂ እዋን ብኮቪድ-19 ዝተሓዙ ዘለው ሰባት ምልክት ዘየርእዩ ምዃኖም ተገሊጹ። ካብቶም ብኮሮናቫይረስ ዝትሓዙ ዘለው እቶም 63 ሚኢታዊት ምልክት ዘየርእዩ ምዃኖም ተሓቢሩ ኣሎ። ኢንስቲትዩት ጥዕና ሕብረሰተብ ኢትዮጵያ ሎሚ መዓልቲ ኣብ ዝሃቦ መግለጺ፡ ኣብዚ ሕጂ እዋን ብዝሒ ናብ ክፍሊ ጽኑዕ ሕክምና ዝኣትው ሰባት ካብ ወርሒ ሓምለ ክሳብ ነሓሰ ካብ ዝነበረ ግዜ ይውስኽ ምህላው ሓቢሩ። 1.4 ሚኢታዊት ኣብ ሆስፒታል ዝርከቡ ሕሙማት ድማ ኣብ ክፍሊ ጽኑዕ ሕክምና ዝርከቡ ምዃኖም እቲ መግለጺ የመልክት። ምኽትል ዳይሬክተር እቲ ኢንስቲትዩት ኣስቻለው ኣባይነህ ከም ዝበሎ፡ ኩለን ወረዳታት እታ ሃገር ብውሑድ ሓደ ብኮሮናቫይረስ ዝተትሓዘ ሰብ ከም ዝረኸባ ኣፍሊጡ። ክሳብ ሕጂ ብኮሮናቫይረስ ካብ ዝልከፉ እቶም 57 ሚኢታዊት ዕድሚኦም ካብ 15 ክሳብ 34 ኮይኖም፡ ካብቶም ዝሞቱ 51.9 ሚኢታዊት ድማ ዕድሚኦም ልዕሊ 60 ዓመት ከም ዝኾኑ መግለጺ እቲ ኢንስቲትዩት የመልክት። ብሓፈሻ ኣብ ኢትዮጵያ ብምኽንያት እቲ ቫይረስ ዝሞቱ ሰባት ካብቶም ዘተለኸፉ 1.52 ሚኢታዊት ከም ዝኾነ ኣቶ ኣስቻለው ገሊጹ። ተስፋ ዝተገብረሉ ክታበት ኤችኣይቪ ኣይሰመረን ኮሮናቫይረስ: ኣብ ኢትዮጵያ ዋጋ ከኽፍል ዝኽእል ሸለልትነት ተስፋ ተነቢሩሉ ዝነበረ ፈተነ ክታበት ኦክስፎርድ ስለምንታይ ተቋሪጹ?
